2014. DECEMBER

114. szám

KIZUNA 絆 きずな
A Magyar–Japán Baráti Társaság (MJBT) hírlevele

Szerkesztő: Horváth Alíz (holiza5@gmail.com)

Programajánló

Minden hónap harmadik péntekén 17:30-kor kezdődik havi összejövetelünk a megszokott
helyen: City Irodaház (V. Bajcsy Zs. út 12.), a Tumlare Hungary irodája (2. emelet).
2015. január 16.
BELLON ZITA, KRE BTK japanológia szakos hallgató
A manga útjaJapánon kívül Európában és Amerikában is nagy népszerűségnek örvend az anime, de mi az
oka annak, hogy a manga főleg csak Japánban közkedvelt? Mi is az a manga, hogyan alakult ki,
és hogyan befolyásolta a környező országok képregény-kultúráját? Mindemellett szó lesz az
alkotás folyamatáról, egészen a könyvesboltok polcára kerüléséig, valamint arról is, hogy ki
mozgatja a szálakat és alkotja meg kedvenc karaktereinket.
2015. február 20.
MÄRCZ RENÁTA, KRE BTK japanológia szakos hallgató
Japán várostervezés: a kastélyvárosok és Edo
A japán várostervezés modernkor előtti jellegzetes formája a kastélyváros volt. A 17-19.
század legnagyobb települései is ilyen jellegű városok voltak, köztük Edo, az akkori főváros. Edovolt Japán egyik legfiatalabb, ugyanakkor leggyorsabban növekvő három korai modern
nagyvárosának egyike. Edo vált a 17. század végére a világ legnagyobb városává, annak ellenére,
hogy a 16. század végén még csak egy korábbi kastély romjai álltak a helyén. Mik voltak a
kastélyvárosok kialakulásának okai? Mi jellemezte a japán kastélyvárosokat? Milyen
változásokon mentek keresztül a kastélyvárosok? Hogyan lett Edo körülbelül egy évszázad alattszinte a semmiből az ország fővárosa? Milyen tényezők befolyásolták a város térbeliszerkezetét?
A helyszín befogadóképessége maximum 15 fő, ezért kérnénk, hogy részvételi szándékukat emailen jelezzék Sági Attilánál az alábbi e-mail címen: attilasagi@yahoo.com

2014. DECEMBER

114. szám

FelhívásCsatlakozási lehetőség a haladó japán nyelvtanfolyamunkhoz
2015. januári kezdéssel lehetőség nyílik csatlakozni haladó japán nyelvtanfolyamunkhoz,
amelyet az MJBT programszervezője, az ELTE-BTK Japán Tanszékének doktorandusza és a Károli
Egyetem tanársegédje, Sági Attila tart.
Időpont: minden hétfőn 17:15-től 2x60 perc
Helyszín: Károli Gáspár Református Egyetem Reviczky utcai épülete
A jelentkezés feltétele, hogy a csatlakozni szándékozó ismerje a Minna no Nihongo
nyelvkönyv első kötetének anyagát (első 25 lecke). A tanfolyam 20 alkalmas, ára 20.000 Ft.
Amennyiben érdekli a tanfolyam, kérjük, jelezze részvételi szándékát Sági Attilánál
az attilasagi@yahoo.com e-mail címen!
A regisztráció a fennmaradó férőhelyekre a jelentkezés sorrendjében történik. Kérjük,
mihamarabb jelentkezzen, hogy ne maradjon le a lehetőségről!

Lezajlott programjaink
2014. október 3-án a szentendrei Czóbel Parkban került felavatásra a helyi Japán Közkertkőlámpásának. Az eseményen beszédet mondott Kató Kikuko, a Japán Nagykövetség
követtanácsosa és ideiglenes ügyvivő asszonya, illetve Dani Zoltán, a Japánkert Magyarország
Egyesület vezetője.
2014. október 4-én Szombathelyen tartottak Japán Napot az Agóra-Savaria moziban. A
rendezvényen megjelent Simada Rjúszuke, a Japán Nagykövetség Kulturális és Sajtóosztályának
vezetője, illetve Dr. Puskás Tivadar, a város polgármestere. A színes programok között japán
harcművészeti és táncbemutató, origami, kalligráfia, filmvetítés, nó maszkkészítés, illetve japánruhapróba is szerepelt.
2014. október 5-én a budapesti Kereskedelmi és Vendéglátóipari Múzeum adott helyet a
Súbun no Hi – Az őszi napéjegyenlőség ünnepe című rendezvénynek, amelyen az érdeklődőket
haiku versennyel, sakuhacsi koncerttel és teaszertartással várták. Emellett Borsányi Klára japángasztronómiai előadása és Geszty Glória produkciója is színesítette a programot.

Fotó: Bakos Tünde22014. DECEMBER

114. szám

2014. október 28-án került megrendezésre az 5. Japán Fesztivál nyitókoncertje a Gödöllői
Királyi Kastély Barokk Színházában. A rendkívül nagysikerű rendezvényen fellépett többek között
a Dunaújvárosi Móricz Zsigmond Általános Iskola Dolce kamarakórusa, Török Tilla és Takaku
Keidzsiró, Karosi Júlia, Fudzsivara Sindzsi és Imai Ajane, illetve Ozsgyáni Mihály és Scheer Lívia. A
programon a Japán-Magyar Baráti Társaság delegációja is részt vett. A koncert után az estet
hangulatos vacsora zárta.

3

2014. DECEMBER

114. szám

Fotók: Andaházy László

4

2014. DECEMBER

114. szám

Az 5. Japán Fesztivál keretében nagyszabású rendezvény várta az érdeklődőket a Néprajzi
Múzeumban is október 30-án. A résztvevők megismerkedhettek többek között a kalligráfia, ateaszertartás és az illatélvezet fortélyaival is, Nisimura-szan pedig asszisztensével művészi
kalligráfia bemutatót tartott. A mester az általa készített arany paravánt, amelyen Macuó Basóhaikui olvashatóak, társaságunknak adományozta, míg Petőfi Sándor Nemzeti dal című versének
japán fordítását a múzeumnak ajándékozta.

Fotók: Nagy Z. László
2014. október 22-én az Írók Boltjában került sor Ruth Ozeki a Tea Kiadó gondozásában
megjelent Az idő partjain című regényének könyvbemutatójára. A könyvről Vihar Judit, Dudik
Annamária Éva, Nagy Mónika Zsuzsanna, Németh Szilvia és Mátyás Lara, illetve interaktívan aszerző beszélgetett Szily Nóra vezetésével.

Fotó: Borsányi Klára
52014. DECEMBER

114. szám

Az alábbiakban Kume Emiko, a Japán-Magyar Baráti Társaság ügyvezető igazgatójának
beszámolóját olvashatják az 5. Japán Fesztivál kapcsán, magyar és japán nyelven egyaránt.
„A Visegrádi 4-ek és Japán” kulturális csereévben már ez év januárjában meghívást kaptunk a
Magyar-Japán Baráti Társaság nevében Vihar Judittól a Japán Fesztiválra, melynek nyitóünnepségét Gödöllőn tartották meg. A Magyarországra érkező delegáció pedig a hagyományos
japán kultúrát mutatta be egy művészi kalligráfiai kiállítás megrendezésével.
A japán küldöttség tizenkilenc tagja, akik mintegy tíz éve nem jártak Magyarországon, amegnyitó estéjén érdekfeszítő programmal ismerkedhettek meg. Október 28-án a gödöllői
kastély Barokk Színházában koncertre hívtak bennünket, ahol változatos zeneműveket
hallgathattunk nagy élvezettel. Az operett előadásban japán nyelven énekelték a dalt aszínpadon, s az érdekes szöveg miatt tapsban és éljenzésben tört ki a közönség.
A Néprajzi Múzeumban a művészi kalligráfia kiállítást október 30-tól november 10-ig lehetettmegtekinteni. 30-án volt a megnyitó ünnepség, melyen teaceremóniát mutattunk be, amely, azt
hiszem, sok látogatónknak okozott örömet. A különböző műhelyfoglalkozásra is sokan eljöttek,főként az illatélvezet ébresztett különös kíváncsiságot, mivel ilyet először mutattak be
Magyarországon.
Itt szeretnék köszönetet mondani a művészi kalligráfia kiállításon közreműködő baráti társaság
tagjainak. Ezek után, úgy érzem, hogy a két baráti társaság együttműködése még jobban
elmélyül majd.
Kume EmikoÜgyvezető igazgató
Japán–Magyar Baráti Társaság「V4＋日本」交流年記念 日本フェスティバル参加ハンガリーツアー
今年 1 月ハンガリー日本友好協会の会長ヴィハル・ユディットさんから、ゲデレーで開催される日本フェスティバルへのご招待を受け、ハンガリーへの代表団派遣ツアー、
日本の伝統的文化を紹介する「書アート展」を企画・決定しました。
10 年ぶりの代表団派遣ツアーで、19 人の団員たちは心躍らせてハンガリーに向かいました。10 月 28 日のゲデレー城内バロック劇場でのコンサートでは、多彩な演奏を聴きみなさん大満足でした。オペレッタ公演では日本語の歌詞で歌ってくださる場面もあり、面白い歌詞に拍手喝さいが起こりました。
10 月 30 日～11 月 10 日民族博物館での書アート展開催。30 日のオープニング式では、茶道のおし点前を披露、多くの方に楽しんでいただけたかと思います。ワークショップ
も大勢の方に参加いただき、特に香道の紹介はハンガリーでも初めてで、みなさん興味津々だったようです。
書アート展開催で、ご協力いただいた会員のみなさまに感謝いたします。これからも両友好協会の交流がますます深まることを願います。
日本ハンガリー友好協会 常務理事 粂 栄美子

6

2014. DECEMBER

114. szám

Beszámolók
Hankó Ferenc: MAPON Gyulai Magyar-Japán Kulturális Egyesület
Régi álom megvalósulásáról tudok beszámolni. 2014. szeptember 18-án dr. Görgényi ErnőGyula város, Izsó Gábor Békés város, Vantara Gyula Békéscsaba Megyei Jogú Város
polgármestereinek, valamint Gajda Róbert kormánymegbízott úr meghívására Japánmagyarországi nagykövetségének vezető tisztségviselője, Kató Kikuko ügyvivő, képviseletvezetőhelyettes, illetve Simada Rjúszuke, a Kulturális és Sajtóosztály vezetője tett látogatást Gyula
városában. Az esemény dr. Vihar Judit, az MJBT elnökének és Hankó Ferenc a MAPON Egyesület
alelnökének közreműködésével és főszervezésével valósult meg.
Az I. Békés Megyei Japán Nap megszervezésének elsődleges célja a japán kultúra békési
térségben való megismertetése, továbbá az, hogy a Japán Nagykövetség vezető tisztségviselői
számára bemutathassuk térségünk három reprezentatív települését, első alkalommal
természetesen Gyula városát. Ennek érdekében impozáns programot állítottunk össze. A
protokolláris programot követően japán vendégeinket városnézésre vittük, amelynek során
ellátogattunk a százéves Cukrászdába, valamint megtekintettük a Várfürdő hőforrásait és
medencéit, majd sétát tettünk a parkban. Ezt követően vette kezdetét a „Japán délután” aVárkertben, a középkori vár falainak tőszomszédságában és a falakon belül is. A szabadtéri
programok közül kiemelendő a Kiyo-Kito Taiko dobzenekar fergeteges koncertje, aMagyarországi Tea egyesület Urasenke teaművészeti bemutatója, Borsányi Klára nagysikerű,interaktív szusi készítő progjamja, Csomai Zsuzsanna látványos kimonó bemutatója, illetve ahagyományos japán sportok bemutatója. Emellett Hajnal Krisztina, aki tolmácsként is helyt állt,beavatott minket az ikebana szépségeibe. A délutáni program a Pernahajder Campbell Zenekar
koncertjével zárult, amelynek során elhangzott Baracsi István (a MAPON Egyesület titkára)előadásában többek között a Tokiói éjszakák című dal. Külön büszkeséggel említem, hogy
Vakabajasi Fumio japán grafikusművész kiállítása is megrendezésre került a Gyulai Várban. A
tárlatot Kató Kikuko ügyvivő asszony nyitotta meg. A művész munkásságáról dr. Mecsi Beatrixművészettörténész, az ELTE oktatója tartott előadást. Nemcsak a megnyitó, hanem az azt követő
záró vacsora hangulatát is fokozta dr. Kenéz László sakuhacsi koncertje. Az egész napos
rendezvényen a helyi és megyei média is részt vett. Összességében a visszajelzések kedvezőnek
bizonyultak és folytatásra ösztönöznek. Szeretném megköszönni Gyula, Békéscsaba és Békés
városok polgármestereinek és a kormánymegbízott úrnak önzetlen és előremutató segítségüket.
Szeretném továbbá megköszönni a fellépők és minden segítő áldozatos munkáját, amelynek
révén a Békés Megyei Japán Nap megvalósulhatott.

7

2014. DECEMBER

114. szám8

2014. DECEMBER

114. szám

Fotók: Hankó Ferenc és a Szervezők
9

2014. DECEMBER

114. szám

Dr. Ujaczki Tibor: Megalakult az MJBT Miskolc-Görömbölyi Csoportja
2014. október 7-én örömteli esemény részesei voltunk a Görömbölyi Művelődési Házban,
hiszen ezen a napon megalakult a Magyar-Japán Baráti Társaság Miskolc-Görömbölyi Csoportja
húsz fő alapító tag részvételével.
Az alakuló ülésen részt vett Dr. Vihar Judit, az MJBT elnöke, aki ismertette a civil szervezet
történetét, felépítését és a különböző szekciók működését. A közelmúlt és a soron következő
programok ismertetése után az elnök asszony a megalakulás lebonyolításához nyújtott
segítséget, illetve az MJBT működésével kapcsolatos reklámanyagot és Kizunákat osztott szét ajelenlevők között.
Az ülésen megjelent tagság a tagjai közül többségi, nyílt szavazással megválasztotta atisztségviselőket:elnök: Dr. Ujaczki Tibor
elnökhelyettes: Teleki Lajos
gazdasági vezető: Zsófiné Natkó Mariannművészeti vezető: Kamarás Máté
médiafelelős: Szladics István
sajtófelelős: Mács Ildikó
japán nyelvi referens: Kacsándi Réka
A Miskolc-Görömbölyi Csoport székhelyének a tagok egyhangúan a Görömbölyi Közösségi
Házat (3516 Miskolc, Szolártsik tér 4.) fogadták el.
A továbbiakban a jelenlévők a közeljövő, illetve a 2015. év első félévének tervezett
programjavaslatait vitatták meg. A 2014. október 28-án kezdődő Japán Fesztivál budapesti
programján, illetve a 2014. november 6-án a miskolci Művészetek Házában szervezett
komolyzenei koncerten (vezényel: Izaki Maszahiro) való részvétel merült fel induló programként.
A tagok a kapcsolattartás formájaként elsősorban az internetes levelezési formát fogadták el.
Az elnök az e-mail címére (ujaczki@citromail.hu) küldött ajánlatokról, programtervezetekről stb.
internetes körlevélben tájékoztatja a tagságot.
A 2015. évi programokkal kapcsolatban még konkrét elképzelés nem fogalmazódott meg, deaz alábbi elképzelések merültek fel:
- a Diósgyőri Várban rendezendő kulturális-művészeti program/előadás
- vendégelőadók meghívása különböző témákban (úti beszámoló, gasztronómia, origami,
japánkert, haiku stb.)- ételkóstolóval egybekötött program a Görömbölyi Forralt Bor és Tepertő Fesztiválon (2015.
januárban)
A tagság a 2013. év nyarán készült videofilm megtekintésével zárta az alakuló ülést. Ezt afilmet a görömbölyi pincesoron készítette Talaki Lajos (elnökhelyettes) Kamarás Máté(művészeti vezető) Japánból érkezett fun clubjának miskolc-görömbölyi programjáról.

10

2014. DECEMBER

114. szám

Haiku rovat
Az alábbiakban a Nagyvásárcsarnokban rendezett haikuverseny helyezettjeinek munkáit
közöljük.
Beküldős verseny:
I. helyezett: Nyul Beáta

II. helyezett: Szabó Aida

III. helyezett: Bakos Ferenc

Őz fut tisztáson,őszi Hold fénykörébenárnyék üldözi.

Őszi Hold fényelyukas zsebben didereg.
Felsír a holnap.

Őszi horgászat zsinór végén, hálóban
kapitális Hold!

Helyben nevezős verseny "szél" témakörben:
Megosztott I. helyezés: Nagy Ramóna
Téli szél kínál
egy jéghideg csókot. Oh,
mily melengető.

Vermes György
Szellőből szél leszszélből vad vihar támad vihar után csend.

A következő Haiku klub 2015. február 21-én lesz a Hopp Ferenc Múzeumban.

Ikebana tagozat

Hajnal Krisztina: A téli ünnepek elmaradhatatlan dísze, a fenyő

A fenyőfélék (macu, 松) régóta őshonosak Japánban,
elsősorban a japán feketefenyő (Pinus thunbergii) ésjapán vörösfenyő (P. densiflora), illetve a déliterületeken a riukiu-táblásfenyő (P. luchuensis). A
természetközpontú japán kultúrában a fenyő régóta
fontos szerepet játszik, az élet és a művészetek számos
területén megjelenik. Örökzöld jellegéből adódóan afenyő az örök fiatalság és a hosszú élet egyik
szimbóluma is, a bambusszal és a szilvával együtt
rendkívül jó jelentésű növénynek tartják.
A fenyőt Japánban taijúnak is nevezik, amely azötödik udvari rangot jelenti. Ez az elnevezés egy kínai
legendára vezethető vissza, amelyben Csin Si Huang, az első kínai császár egy fenyő ágai között
11

2014. DECEMBER

114. szám

talált menedéket az eső elől, ezért hálából az ötödik udvari rangot adományozta a fának. (A taijú
elnevezés azonban vezető nó színművészt vagy magas rangú kurtizánt is jelenthet, ígyhasználatát érdemes kerülni.)
A japán legendák közül a fenyőhöz kötődik a tündér tollruhájának legendája is. Ez a legenda
többféle változatban is ránk maradt, a történet váza azonban nagyjából mindegyikben
megegyezik: a tündér leszáll a földre, hogy megfürödjön és fürdés közben tollruháját egy közeli
fenyő ágaira akasztja. Arra jár azonban egy halász, megtalálja és ellopja a tollruhát, így a tündér
nem tud visszatérni az égbe és nincs más választása, mint feleségül menni a halászhoz.
A japán táj és a japánkertek hagyományos tájeleme a fenyő. A tengerpartok imázsához ishozzátartozik a fehér homokágyon álló zöld fenyő képe, amelyet japánul hakusaszeisónak
neveznek. Sajnos azonban a közelmúltban sok tengerparti fenyő elpusztult a fenyőrontó
fonálféreg miatt, amely világszerte a tűlevelű növények egyik legjelentősebb kártevője. (Az
Észak-Amerikában őshonos, ezért ott kárt nem okozó, általánosan elterjedt fonálféreg a 20.
század elején import amerikai fa- és fűrészáru szállítmányokkal került Japánba, ahol gyors
elterjedésének következményeként az egyik legjelentősebb erdőkárosítóvá vált, katasztrofális
pusztítást okozva az érzékeny, őshonos japán fenyőfajokon.) Mivel a juhar és a bambusz mellett
a fenyő is a jellegzetes japán flóra része, valamint könnyen kezelhető, nem kényes és jól
alakítható, kedvelt alapanyaga a bonszainak is. Érdekessége a formájában és az ágak végén levőtűlevél pamacsokban rejlik.
A múltban a fenyőt számos praktikus formában is felhasználták, többek között
építőanyagként is: míg belső dekoráció gyanánt gyakran alkalmaztak cédrust addig a szerkezeti
elemeket leginkább fenyőből készítették. A középkori
Japánban a várkastélyok köré fenyőfákat ültettek ésháborús időkben, amikor minden élelem elfogyott afenyőmagokat fogyasztották.
Az irodalomban a fenyő több megjelenési formája is
fontos szerepet játszik, például évszakszóként. Afenyődíszítés az újévi ünnepkörhöz, a fenyő zöldje atavaszhoz, a lehullott tűlevelek és fenyőágak között
éneklő kabócák a nyárhoz kapcsolódnak. A nó színpadok
hátterében feltétlenül lennie kell egy fenyőt ábrázoló
paravánnak (macubame), ezért a nóban, a kabukielőadásokban, a hagyományos japán táncokban vagy
kjógenekben előforduló bizonyos alapdallamokat is
macubamemonónak nevezik.
Az örökzöld fenyő, ugyanúgy, ahogy az európai kultúrkörben a téli ünnepek szerves része, ajapán újév egyik szimbóluma is. Japánban ugyanis, ahol a kereszténység nem tekint vissza igazánhosszú hagyományokra, a család legfontosabb, legbensőségesebb ünnepe nem a karácsony,hanem az újév. Napjainkban az ünnep- és dekorációszerető japánok szívesen megemlékeznek akarácsonyról, állítanak karácsonyfát (jellemzően műfenyőt) és tartanak karácsonyi partikat, de akarácsonyi díszek csupán külsőségeikben vannak jelen a japán családok otthonában. Ezzel
szemben az újévkor a bejárathoz felállított fenyődíszek, az úgynevezett kadomacuk szerepe az,
hogy az ősök szellemét, illetve a kamikat (isteneket) az otthonokba invitálja az ünnep
12

2014. DECEMBER

114. szám

tiszteletére, így ezen díszek az ősök szellemének ideiglenes otthonai, és rendkívül nagy becsben
tartják őket.
Díszítsük tehát mi is bátran otthonunkat fenyőágakkal a téli időszakban. Ha kicsit
odafigyelünk, akár az Onicura alábbi haikujában olvasható élményben is részünk lehet.
szent újév-reggelősidők szellője szálla fenyők között
(Kulcsár F. Imre fordítása)

Ikebana műhelyfoglalkozás a Japán fesztiválon
Élménybeszámoló

Idén október 28. és november 2. között került megrendezésre az 5. Japán Fesztivál, melyen a
Japán-Magyar Baráti Társaság több tagja mellett Nisiura Kihacsiró kalligráfia művész isképviseltette magát. Nisiura úr, aki számos hagyományos japán művészeti ágban jártas,
amellett, hogy kiállítást rendezett a Néprajzi Múzeumban, több műhelyfogalkozást is tartott az
érdeklődőknek a teaszertartás, a kalligráfia, az illatélvezet és az ikebana területén is.
Az ikebana foglalkozásra november 2-án, vasárnap délután került sor. A kétórás program elsőfelében Nisiura úr az ikebana eredetéről, hagyományáról, alapjairól beszélt. Bemutatta aművészeti ág kialakulását és nagyvonalakban vázolta a különbséget az évszázadok során
kialakult
stílusokközött.
Kiemelte
az
ikebanafejlődéstörténetében
láthatóhangsúlyeltolódásokat: a történelem során hol a mély spirituális gyökerek, hol a díszítő funkció
játszott fontosabb szerepet. Felhívta a figyelmet arra is, hogy az ikebana célja elsősorban az,
hogy olyan alkotásokat hozzunk létre, amelyeket az ősök szellemei szívesen látogatnak meg, ígybár számos hagyományos forma és szigorú stíluselem alakult ki az évszázadok során, ezeknél
lényegesebb az, hogy szeretettel kezeljük az alapanyagokat. Elmondása szerint ikebanakészítéskor három dologra kell figyelnünk: az alapanyagok harmóniájára, a szimmetria
kerülésére és a kompozíció irányának szem előtt tartására.
Nisiura úr a bemutató során két kompozíciót készített,majd a látogatók is elkészíthették saját alkotásaikat,
amelyeket aztán a művész véleményezett. (A foglalkozáshoz
az alapanyagok egy részét és az eszközöket a Magyar Gyula
Kertészeti Szakiskola biztosította a Baráti Társaság számára.)Erre körülbelül egy óra állt rendelkezésre, amely mindenki
számára bőségesen elégnek bizonyult. A látogatók egy részea művész úrral is szóba elegyedett, aki kedvesen válaszolt
bármilyen kérdésre. Minden résztvevő egyetértett abban,
hogy kiemelkedően jól sikerült bemutatót láthattunk, ahol
mindenki jól érezte magát és sokat tanult a japán kultúráról.

13

2014. DECEMBER

114. szám

Kalligráfia tagozat
Zopcsák Ferenc: Kalligráfia bemutató és workshop Nisiura tanár úrral

A Néprajzi Múzeum első emeletén, nagyjából 18-20 fős turnusokban vezette be Nisiura tanár
úr az egybegyűlt érdeklődőket a kalligráfia rejtelmeibe. A csaknem húszfős társaság nem csak
azt tudhatta meg, hogy mi fán terem, illetve mik azok a létszemléleti jegyek, amik
megkülönböztetik a japán kalligráfiát kínai rokonától, de olyan technikai és praktikus részletekbe
is bepillantást nyerhetett, amelyre Magyarországon csak ritkán nyílik alkalom. Példának okáért,nem csak az eszközöket, de sokrétű használatukat is mélyrehatóan részletezte, és olyan
gyakorlati tanácsokkal látta el a nagyérdeműt, hogy nem csak a kezdő, de még a gyakorlott
kalligráfusoknak is méltán felcsillant a szeme. A kalligráfia iránt érdeklődő kezdőket az eszközök
helyes használata mellett a tus legkülönfélébb árnyalataival kápráztatta el, a haladóknak pedig
többek között az ecsetek helyes ápolásáról és a tusválasztás szempontjáról árult el meglepő
részleteket.
Objektív kontra szubjektív szépség:
Kínában, ahonnan tulajdonképpen az egész kalligráfia eredeztethető - ahogy azt Nisiura tanár
úr kifejtette - viszonylag objektíven értékelik, hogy egy-egy munka mennyire képvisel esztétikaiértéket. Ha kinézetre megegyezik egy híres kínai kalligráfus munkájával, és ezzel egy időben
minden vonás a helyén van (a vonásvastagságot és az írásjegy egyensúlyát és a vonások által
bezárt közöket is ideértve), akkor "jó" az elkészült alkotás. Ezzel szemben Japánban, a kalligráfia
mint az önkifejezés egyik fontos eszköze foglal helyet a képzőművészeti palettán, emiatt ajapánok sokkal jobban értékelik, ha a művész inkább önnön pillanatnyi lelkületének enged tereta szövegek fáradhatatlan másolása helyett. Így nem meglepő, hogy Japánban nagy divat az
avantgárd kalligráfia, ahol gyakorlatilag mindent szabad, és az alkotás az emberi lélek és a tusátható illatának közös szárnyalásából, mint fekete főnixmadár, lát napvilágot. Erről a látogatók
saját szemükkel is meggyőződhettek a kapcsolódó tárlaton kiállított munkákban, amelyek
szintén ezt az irányvonalat voltak hivatottak megismertetni a nyugati emberrel.
Nem is olyan fekete ez a tus:
Valójában inkább kék! Vagy piros! Elsőre ugyan úgy tűnhet, mintha orránál (szeménél) fogva
vezetnénk a kedves Olvasót, azonban le kell, hogy törjem azok ambícióit, akik éppen feketefehér mivoltából eredően választották volna maguk is a kalligráfiát. A tus ugyanis tényleg kék!
Két fő fajtája közül a népszerűbb, a fenyőkoromból készült tus rudak ugyanis legtöbbször mély
indigó, akvamarin, többféle türkiz, olykor pedig búzavirágkékes csillogású feketét adnak, míg amásik csoport, a lámpaolaj kormából készült tus inkább bíbor vagy bordó, illetve burgundi vörösárnyalatokban játszik. Ez első pillantásra talán aligha szembetűnő, ám az üvegtál oldalára kikent
tuson, ahogy az idővel leheletvékony filmbevonatot képez az edény falán, határozottan kivehető
a színárnyalat.

14

2014. DECEMBER

114. szám

Szilárd tus a szőre őre:Nisiura tanár úr annyi tust használt a bemutatója, valamint az azt követő műhelyfoglalkozás
során, hogy napestig csiszolhattuk volna a tusrudakat (szumi) a tusdörzsökő kövön (szuzuri), a
kívánt mennyiségű tus reményében. Így a tanár úr flakonos tussal igyekezett megkönnyíteni atuskészítést. Ez adta az alapot a szinte mellékesnek tűnő, de valójában korántsem
elhanyagolható tanácsához: még azok az "elvetemültek" is, akik nem átallnak napi szinten
flakonos tust használni a gyakorláshoz, bölcsen teszik, ha időről időre a hagyományos szilárd
tussal is megkínálják az ecsetet, így ugyanis az hosszabb életű lesz. A szilárd tus rudakban
ugyanis a fő alkotóelem, a korom mellett kötőanyagként állati csontokból és bőrökből főzött
enyvet is használnak, amelynek igen magas a zsiradéktartalma; ez pedig gyengéden ápolja az
ecset szőrét, amitől az fényes és rugalmas marad. Nem is beszélve arról, hogy a természetes
tussal "kezelt" ecsetek jóval tartósabbak. Akik megtehetik, használjanak külön ecsetet flakonos
és hagyományos tusra - látni fogják a különbséget.
Elméleti ismeretanyagként az írásstílusokat vettük górcső alá. Nisiura tanár úr élő bemutató
keretében vonultatta fel a kalligráfia öt fő stílusát a pecsétírástól elkezdve a hivatali és afűíráson, valamint a sétálóíráson át egészen a mintaírásig bezárólag, és mesélt az ember és az
istenek íráson keresztül létrejövő transzcendens kapcsolatáról is az írás kialakulásának legfőbb
mozgatórugójaként.
Természetesen az előadást és bemutatót követően nem maradt el a várva várt kalligráfiaműhely sem, és méltán aratott nagy sikert, hiszen a vállalkozó kedvű látogatóknak maga Nisiura
tanár úr írta elő a helyszínen a kiválasztott szöveget vagy írásjegyet, és a kérdések áradatának is
csak a képzelet szabhatott határt.
Az előadáson kívüli beszélgetésünk során megtudtuk, hogy a tanár úr nem először jár
hazánkban, és a jövőben még több látogatást is tervez majd Magyarországra, amelybe lehetőség
szerint némi rendszerességet is szeretne csempészni. Visszavárjuk szeretettel!

Fotók: Zopcsák Ferenc
15

2014. DECEMBER

114. szám

Origami Tagozat
Villányi Mariann: Origamis események
Az Origami csodálatos világa című kiállítás ősszel további helyszíneken mutatkozott be nagy
sikerrel. Sági Judit és Fábián Zsolt szervezésében szeptemberben Budakalászon, októberben
Kecelen és a debreceni Tímárházban, ez utóbbi helyszínen a Debreceni Origami Kör Hajtogatott
15 év című kiállításával együtt láthatta a közönség. A kiállításokhoz minden alkalommalinteraktív foglalkozások kapcsolódtak.
Az őszi Origami Világnapok idei témája a bagolyhajtogatás volt. Több mint húsz helyszínen,főleg könyvtárakban szerveztek foglalkozásokat a Magyar Origami Kör tagjai, akik arésztvevőkkel érdekes formájú bagolykompozíciókat alkottak.
Idén ismét felkérést kaptunk, hogy a Nagytétényi Kastélyban egy fenyőfát origami
modellekkel díszítsünk. A bútorművészeti kiállítás termeiben harminc, iparművészek által
díszített karácsonyfa várja decemberben a látogatókat. Mindenkinek szeretettel ajánljuk ezt ahangulatos programot.

Fotók: Villányi Mariann
16

2014. DECEMBER

114. szám

Reiki
Petrik Márta Magdolna: A reikiről másként"Az asszonyok haragjától ments meg uram engem!"
Jobb valakit szeretni és elveszíteni, mint egyáltalán nem szeretni. Én mindennap meghalok
egy kicsit, hogy aztán a reiki életre keltsen. A gondolatok jönnek, mennek és néhavisszaköszönnek. Szerettél már olyat, akit nem szabad? Igen? Én is.
Valahányszor hulló szirmot látok, ő jut eszembe. Talán azért születtünk erre a Földre, hogytapasztalatokra tegyünk szert érzelmi energia testünk által is. Ne félj az érzések, érzelmek
megélésétől! Inkább attól "félj", amit a hatások kiváltanak belőled.
Kicsit félek egy újabb érzéstől, annak megélésétől.
2015. április közepén reikis csapatom néhány tagjával Japánba indulunk, ahol biztonságos,kellemes körülmények között két gyönyörű hetet tölthetünk el egy ott élő magyar emberrel,
akinek az a hobbija, hogy magyarokat segít. Általa és vele kevesebb pénzből, mintbárkivel, bejárjuk ezt a csodálatra és tiszteletre méltó országot. De nem ez az izgalmam legfőbb
oka, hanem hogy én és egy kedves japánul tanuló társam három hónapos vendéglátásra
kaptunk meghívást. Csodák márpedig vannak! Ugye? És én ezt is nagy szerelmemnek, a reikinek
köszönhetem. Ó, a reiki! Az más. Semmihez sem hasonlítható. Emberi ésszel talán fel sem
fogható. Ha megérint édes, meleg szeretetet árasztó fénye, nem okoz fájdalmat. Inkább azt
érzem, mintha valaki megsimogatná a szívem. A reiki csodálatos gyógyír testre és lélekre.
Mindenre.
Szeretettel és ajánlom a kedves érdeklődők figyelmébe.
Decemberben is tartunk ingyenes reikizéseket. Áldott szép napokat mindenkinek.

Renku – láncvers
Jégvirág

Fagyos éjszaka
DerzsiBorbálacsillagokat fürkészve –szívem messze jár
reszketeg lelkem mélye

Sajgó Larion

csupán sivár jégmező
elered a hó

BogyaiRebekaelhomályosít belül –látni szeretnék
17

2014. DECEMBER

Kovács Bálint

114. számha megjön a napsugár
ragyogó fény olvasztja

Szakonyi
DorottyaKaternák
Réka

meleg boldogság
hó borítja a ruhád –Nap az ő tükre
tekintetemből árada tavasz képzeleteálomba vágyok

TanhelAntonina

fehérben pihen a táj –lelkem nyugalma

Metzler
Nikoletta

halk léptem messze téved
távol egy jégcsap zokog

könnyek kristályaSzegő Zsófia

ecsetvonás a tájon –elolvadó kép

Kovács Attila

Bére Ákos

Vihar Juditföldi fellegek alattújulás ígérete
tócsákká ébred
egy merev csepp sem örök –nyíló olvadás
minden csepp eggyé olvad,s befut az Óceánba

18

2014. DECEMBER

114. szám

ReceptBorsányi Klára: Dorajaki
Morijama Naomi könyvének 154. oldalán ez áll:„Otthon is és a nagyszüleimnél is a gyümölcs volt a desszertünk. Japánban egy otthoniétkezés nem süteménnyel, tortával vagy egy tál rizzsel végződik, hanem teával és friss
gyümölccsel. Nagyon ritkán a gyümölcs helyett persze lehet enni egy kis tálka süteményt,válogatott édességeket, édes szójababtésztát, esetleg zöld tea ízű fagylaltot, de ezek sokkal
kisebb adagok, mint nyugaton. Mivel Japánban a sütők nagyon kisméretűek, a sütemények
készítése nem igazán terjedt el.
Édesapám gyerekkorában például soha nem evett süteményt vagy más édességet. Ehelyett
testvéreivel elmentek a hegyekbe, a családi gyümölcsösbe és diót, datolyát, epret, gesztenyét
szedtek. Ez volt az ő desszertjük.
Statisztikailag a japánok nem fogyasztanak több gyümölcsöt fejenként, mint a nyugati
emberek, de úgy gondolom, frissebben eszik. No és mindenképpen gyakrabban, hiszen
Japánban a gyümölcs a desszert.
Mi is legyen az a kis édesség, amelyet könnyen, gyorsan el tudunk készíteni így karácsony
táján? Talán a Dorajaki, amiből összesen hat darab készül, és nagyon hasonlít a mi
palacsintánkra. Ezt találtam a Wikipédián:„A dorajaki ( ど ら 焼 ) egy japán édesség fajta, amely két, egymásra
rakott palacsintára hasonlít. A tészta castellából áll, ami eredetileg Portugáliából származik, és aközepébe pasztát töltenek, ami cukorral főzött azuki babból készül. A dorajaki eredetileg
egyrétegű volt, jelenlegi formáját csak 1911-ben Usagija találta fel, Tokió Ueno-körzetében.
A japán nyelvben, a dora gongot jelent, és mivel a formájuk is megegyezik, ez lehet azédesség nevének eredete. A legenda szerint, az első dorajaki akkor készült, mikor egy Benkeinevű szamuráj a gongját annál a gazdánál hagyta, akinél bujdosott. A gazda ebben készítette el apalacsintáját, innen ered a dorajaki név.

Fotó: internet
19

2014. DECEMBER

114. szám

Kanszai régióban, például Narában és Oszakában ezt az édességet gyakran mikaszának（三笠）nevezik. A szó eredeti jelentése tripla szalmakalap, de egyben a Vakakusza hegy egyik
elnevezése is. Ez a hegy Narában található, a helyiek sokszor gyönyörködnek benne, miközben
mikaszát esznek. De Narában található a nagy népszerűségnek örvendő 30 cm átmérőjű óriás
mikasza is.
Dorajaki – Vörösbabbal/gesztenyével töltve
A tésztához:13 dkg liszt
5 dkg cukor
4 dkg méz és 2 tojás
1 tk élesztőpor/sütőpor
4 ek víz
kb. 2 evőkanál olaj a sütéshez
A tészta készítése:
1. Az élesztőport/sütőport keverjük el a lisztben. Tegyük félre.
2. Válasszuk el a tojás fehérjét a sárgájától és az előbbit verjük kemény habbá. Adjuk hozzá acukrot, óvatosan, nehogy összetörjön.
3. A tojássárgáját keverjük el a mézzel.
4. Vegyítsük a felvert fehérjét a sárgájával, majd a vizet hozzáadva keverjünk sűrű masszát.
5. Egy serpenyőben forrósítsunk fel egy kevés olajat. Tegyünk bele egy kis adag masszát (kb.
1 nagy evőkanálnyit) és formázzunk belőle tenyérnyi, majdnem ujjnyi vastag palacsintát.
Miután az alja aranysárgára sült, és a teteje buborékos lett, fordítsuk meg és süssük meg
a másik oldalát is. (A tészta többi részét ugyanígy süssük ki, kb. 12 lapocskát kapunk.)
6. Várjuk meg, míg a tésztalapok kihűlnek. Osszuk a babot 6 részre, majd a töltelékadagokat
tegyük 2-2 lapocska közé.
A töltelékhez
15 dkg azuki vörös bab
15 dkg cukor(ízlés szerint kész anko is használható)
A töltelék elkészítése:
1. Öblítsük le a babot, majd tegyük fel főni háromszoros mennyiségű vízben. Ha felforrt,szűrjük le és öntsünk rá ismét háromszoros mennyiségű friss vizet.
2. Alacsony lángon főzzük a babot puhára. Adjuk hozzá a cukor felét, vegyük nagyra a lángot
és fakanállal folyamatosan kevergetve forraljuk addig, amíg a lé besűrűsödik. Ekkor
szórjuk rá a maradék cukrot, keverjük össze. (Pici sót is tegyünk bele.) Vegyük le a tűzről
és tegyük félre.
(Kipróbálhatjuk gesztenyemasszával is!)20

2014. DECEMBER

114. szám„Édesanyám hatására most én is ajánlok önöknek néhány tippet. Torta, fagylalt vagy
süteményhegyek helyett próbálja ki a következőket:Válasszon ki háromféle idénygyümölcsöt, szeletelje fel és formáljon belőlük virágokat,
csillagokat, félholdat vagy bármit, amit a képzelete diktál. Helyezze el őket elegánsan egy
gyönyörű tálcán, csodálja a látványt és ízlelje meg a többféle gyümölcs eltérő ízét!
Ha kigyönyörködte magát a látványban, gratuláljon magának a következőképpen:„gocsiszószama” azaz „ez egy pompás lakoma volt!”
Most már ön is művész, aki a természet kincseivel dolgozik.”

Olvasnivaló
Hosi Sinicsi: Az ajándék
A Flor bolygó lakosait szállító űrhajó a bolygó körüli túra közben, a Földre is leszállt. De az
emberekkel nem tudtak találkozni, mert az űrhajó sokkal régebben érkezett a Földre, mint
ahogy az emberek megjelentek.
Amikor a Flor bolygó lakói a Földön landoltak, keresték az emberek nyomait, majd így
beszélgettek.
- Talán túl korán jöttünk. Itt még nincsen civilizációnak jele. A legintelligensebb élőlény a majom.
Időre van szükség a továbbfejlődéshez.
- Hú de kár! Azért szálltunk itt le, mert azt hittük, hogy civilizált életet találunk. Már bánom, hogy
belementem.
- Mi tévők legyünk?
- Hagyjunk itt egy ajándékot!
A Flor bolygó lakói hozzá is láttak a munkához. Készítettek egy nagy fémtojás alakú konténert
és beleraktak mindenféle dolgot.
Egy olyan űrhajó tervrajzát, amellyel majd könnyedén bolygóról-bolygóra tudnak repülni. Egy
olyan gyógyszer készítési módját, amely bármilyen betegséget meggyógyít és megőrzi a
fiatalságot. Egy olyan könyvet, amely leírja, hogyan tud minden ember békében élni. És még
hozzáraktak egy képes szótárt is, mert nélküle az írást nem értenék.
- Végeztünk! Milyen boldog lesz a jövő nemzedéke, ha felfedezi!
- Természetesen.
- De nem lehet, hogy túl korán nyitják ki és nem tudják, hogy mekkora értéke van és kidobják?
- Ez erős fémből készült. Ha már eléggé civilizáltak lesznek ahhoz, hogy kinyissák érteniük kell,ami benne van.
- Igazad van. Apropó, hova tegyük?
- Ha a tenger közelében lenne, akkor a cunami miatt eltűnne. A hegyekre pedig a vulkán kitörés
miatt nem szabad. Hogy ne kelljen aggódni, amennyire csak lehet száraz hely szükséges.
A Flor bolygó lakosai a tengertől és a hegyektől is távol a széles sivatagot választották,
letették majd elrepültek.
A nagy ezüstszínű tojás, amely napközben a napfényt visszaverve fénylik, este pedig a hold ésa csillagok fényét magába szívva tündöklik. Csak arra vár, hogy kinyissák.
Hosszú, hosszú évek teltek el. A Földön élő állatok apránként fejlődtek, a majomfélékből
kifejlődött az emberiség, amely eszközöket és tüzet használt.
21

2014. DECEMBER

114. szám

Feltehetőleg köztük volt, aki megtalálta az ajándékot. De amikor megközelítette, félt és nem
rendelkezett még megfelelő tudással, ahhoz, hogy kinyissa.
Az ezüsttojás tovább várakozott. Mivel sivatagos vidék volt, eső szinte soha nem esett. Sőt mitöbb, olyan anyagból készült, hogy ha eső áztatja is, akkor sem rozsdásodik el.
Néha olyan erős szél fújt, hogy a tojás köré hordta a homokot és beterítette azt. Előfordult az
is, hogy a szél odébb fújta a homokot és a teteje láthatóvá vált. Ez a folyamat többször
megismétlődött.
Újabb hosszú, hosszú évek teltek el. Az emberek szaporodtak és eszközöket és használati
cikkeket készítettek, így a civilizáció is fejlődött.
Végre eljött a nagy nap, hogy feltörjék a fémtojást. Nagyon örültek, hogy megtalálták, de nem
nyílt ki. Már nyoma sem volt a benne lévő tárgyaknak, mert egy atomkísérletben felrobbant. A
robbanás hatalmas volt. Kívül-belül darabjaira esett és teljesen porrá égett.
Fordította: Bernula Katinka

Minden kedves tagunknak kellemes ünnepeket kívánunk!

Fotó: Villányi Mariann

Társaságunk működését a Nemzeti Együttműködési Alap támogatja.
A Kizuna következő száma várhatóan 2015. március első felében jelenik meg. Írásaikat,
hozzászólásaikat február 20-ig küldhetik el Horváth Alíznak (holiza5@gmail.com) vagy Vihar
Juditnak postán (1071 Budapest, VII. Damjanich u. 26/B) vagy e-mailen (jvihar@gmail.com). Aki
fel szeretne iratkozni naprakész e-mail levelezőlistánkra, az mjbt-subscribe@yahoogroups.com
címre írjon levelet! Honlapunk: http://mjbt.hu.
KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)22

2014. DECEMBER

114. szám

Végezetül a szezon fontosabb eseményein készült képekből szemezgetünk.

Fotók: Andaházy László, Szende Györgyi és a Békés Megyei Japán Nap Szervezői
23

2014. DECEMBER

114. szám

A Magyar-Japán Baráti Társaság helyi csoportjainak és tagozatainak elérhetőségei:Baja: Balogh Nikolett. Tel.: 06 20 2435321 E-mail: nikitta-san@hotmail.com
Dunaújváros: Németh Irma. E-mail: cirmi63@gmail.com
Győr: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Gyula: Gyula MAPON Kulturális Egyesület, Hankó Ferenc alapító alelnök, Nagy László elnök. Tel.:
06 30 4862170 E-mail: ferenc.hanko@t-online.hu
Hódmezővásárhely: Hegyi Attila. Tel.: 36-20/494-7657 E-mail: hegyi.attila@oriens.hu
Cím: 6800, Hódmezővásárhely, Ötvenhat mártír 2/A.
Web: www.japanrolminden.hu/mjbthmvhely
Kecskemét-Aomori Baráti Kör: Kerényi József. Tel.: 30 871 5934
E-mail: kecskemet-aomori@t-online.hu.
Keszthely: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Miskolc-Görömböly: Dr. Ujaczki Tibor. E-mail: ujaczki@citromail.hu. Cím: 3516 Miskolc, Szolártsik tér 4.
Pécs: Wogerné Sági Judit. Tel.: 30 901 3254 E-mail: sagi.judit@gravirtechnika.hu
Székesfehérvár: Schwerlichowszky László. Cím: 8000 Székesfehérvár, Tóvárosi ln. 50.III.10.
Tel.: 06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Szentendre: Bassa Zoltán. Tel.: 06 30 9351256 E-mail: zoltanbassa@gmail.com
Szolnok: Kovács Mihály. E-mail: misi-bacsi@freemail.hu
Szombathely: Schmitt Csilla. Tel.: +36309579059 Fax: +3694321384
Cím: 9700 Szombathely, Thököly út 27. Web: www.mjbt-szombathely.mlap.hu
Tolna megye: Balogh Jenő. E-mail: mabruk@terrasoft.hu, baloghj@terrasoft.hu
Vác: Gyarmati Péter. E-mail: leiningen@freemail.hu
Zalaegerszeg: Szemes Péter. Tel.: 06 92 502 100/120-as mellék
Veszprém-megyei Magyar-Japán Baráti Társaság: Kutics Károly.
E-mail: kutics.karoly@chello.hu
Tagozatok és vezetőik:Gasztronómiai Tagozat: Borsányi Klára. E-mail: borsanyi.klara@gmail.com
Haiku Tagozat: Vihar Judit. E-mail: jvihar@gmail.com
Ikebana Tagozat: Hajnal Krisztina. E-mail: krisztinahajnal@gmail.com
Japánkert Tagozat: Dani Zoltán. E-mail: dani.zoltan@gmx.net
Japán öltöztetés Tagozat: Csalló Edina. E-mail: a2yuki@gmail.com
Kalligráfia Tagozat: Zopcsák Ferenc Zsolt. E-mail: zopcsakferi@gmail.com
Origami Tagozat: Villányi Mariann (Magyar Origami kör).
E-mail: mariann.villanyi@gmail.com
Reiki Tagozat: Petrik Márta Magdolna. E-mail: pemama_3@hotmail.com, Tel.: 06 20 460-9104
24